Γυμναστική Εταιρεία Αγρινίου

Η Γυμναστική Εταιρεία Αγρινίου (ΓΕΑ) είναι αθλητικό-πολιτιστικό Σωματείο. Η ΓΕΑ αναγνωρίστηκε από το Πρωτοδικείο Αγρινίου στις 21 Αυγούστου 1948 (ανεπίσημα λειτουργούσε από το 1946). Τα τμήματά της ασχολούνται με τον αθλητισμό και τον πολιτισμό.

Ιστορία
Το 1946, ο γυμναστής Κώστας Χειμάρρας συλλαμβάνει την ιδέα να ιδρύσει τον σύλλογο. Δύο χρόνια αργότερα, εγκρίνεται το καταστατικό ίδρυσης της ΓΕΑ. Το 1955 αρχίζουν να διοργανώνονται τα Παπαστράτεια, αθλητικές εκδηλώσεις που αντικαθιστούν τα Παναιτώλια και τα Αγρίνια. Κατά την περίοδο 1957-1999, πρόεδρος του διοικητικού συμβουλίου διατελεί ο Νίκος Γράψας, με δύο μικρές διακοπές ενδιαμέσως, διάρκειας 2,5 χρόνων. Το 1950, η ΓΕΑ μεταφέρει τα γραφεία της στον χώρο του Δημοτικού Αντωνοπούλειου Νοσοκομείου, στην οδό Κοραή, όπου δημιουργεί το ανοικτό Γυμναστήριο και τις πρόχειρες εγκαταστάσεις της. Το 1977, η ΓΕΑ αποκτά το πρώτο περιουσιακό της στοιχείο. Ο βιομήχανος Χριστόφορος Κατσάμπας παραχωρεί παραλίμνια έκταση περίπου 35 στρεμμάτων στη θέση Ντούγρι της Λίμνης Τριχωνίδας για δημιουργία ναυταθλητικών και τουριστικών εγκαταστάσεων. Τα έργα αποπερατώθηκαν το 2003. Το 1982, ύστερα από 27 χρόνια, σταμάτησε η διοργάνωση των εκδηλώσεων Παπαστράτεια. Το 1984, η εταιρεία Παπαστράτος παραχωρεί με δωρεά το οικόπεδο που βρίσκεται σήμερα το Παπαστράτειο Μέγαρο. Κατά την περίοδο 1990-1994, εταιρεία Παπαστράτος ανεγείρει το Παπαστράτειο Μέγαρο, όπου μεταφέρεται και εγκαθίσταται η ΓΕΑ το 1995.

 Διατελέσαντες Πρόεδροι 
+Α/ΑΟνοματεπώνυμοΗμερομηνία1.Χειμάρρας Κωνσταντίνος9 Ιανουαρίου 1949 έως 19 Μαΐου 19512.Καρβούνης Σεβαστιανός 19 Μαΐου 1951 έως 19523.Παπακωνσταντίνου Σωκράτης 1952 έως 14 Μαρτίου 19544.Παπακωνσταντίνου Σωκράτης14 Μαΐου 1954 έως 27 Νοεμβρίου 19555.Σκεπαρνιάς Νικόλαος27 Νοεμβρίου 1955 έως 5 Οκτωβρίου 19576.Γράψας Νικόλαος 6 Οκτωβρίου 1957 έως Ιανουάριο 19757.Πιστιόλας ΓεώργιοςΙανουάριος 1975 έως Μάιος 19758.Γράψας Νικόλαος19 Μαίου 1975 έως 15 Οκτωβρίου 19899.Πετρούλας Γεώργιος16 Οκτωβρίου 1989 έως 13 Οκτωβρίου 199110.Γράψας Νικόλαος14 Οκτωβρίου 1991 έως 8 Ιουνίου 199911.Πετρούλας Γεώργιος9 Ιουνίου 1999 έως 6 Φεβρουαρίου 200712.Λεωνίδας Υφαντής7 Φεβρουαρίου 2007 έως 31 Ιανουαρίου 201113.Θετάκης Χρήστος31 Ιανουαρίου 2011 έως 8 Νοεμβρίου 202114.Ανδρέας Μπρέσιακας9 Νοεμβρίου 2021 έως σήμερα

Τμήματα
Η Γυμναστική Εταιρεία Αγρινίου (ΓΕΑ) διατηρεί τα τμήματα:
Στίβου
Πνευματικών & καλλιτεχνικών εκδηλώσεων
Εκδρομικό
Λαογραφικού Ομίλου και παραδοσιακών χορών
Μπαλέτου
Ρυθμική γυμναστικής και αερόμπικ
Ενόργανης αγωνιστικής γυμναστικής
Ακαδημία χορού
Μπάσκετ
Βόλεϊ
Σκάκι

 Τμήμα στίβου 
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., η Γ.Ε. Αγρινίου βρισκόταν στην 14η θέση (σε σύνολο 321 συλλόγων). Την επόμενη χρονιά βρέθηκε στην 19η θέση (σε σύνολο 299 συλλόγων). Το 1974 ο σύλλογος αναδείχτηκε πρωταθλητής Ελλάδος Νέων Ανδρών, Εφήβων και Παίδων στο Πανελλήνιο Πρωτάθλημα Ανωμάλου Δρόμου.

Τμήμα πετοσφαίρισης
Η ΓΕΑ ανδρών διεκδικούσε την άνοδο της στην Α' Εθνική μέσω του πανεπαρχιακού τη δεκαετία 60 και 70.

Τίτλοι
Πρωτάθλημα Δυτικής Ελλάδας: 1969, 1970

 Τμήμα καλαθοσφαίρισης 
Το τμήμα καλαθοσφαίρισης ανδρών έχει κατακτήσει μια φορά το πρωτάθλημα της ΕΣΚΑΒΔΕ,την σεζόν 1989-90.

Τη σεζόν 2015-16 συμμετείχε στον πρώτο όμιλο της Α ΕΣΚΑΒΔΕ.Τερμάτισε στην 4η θέση με 31 βαθμούς,13 νίκες και 5 ήττες,1322-979.Η δεύτερη ομάδα συμμετείχε στον πρώτο όμιλο της Γ ΕΣΚΑΒΔΕ.Τερμάτισε 2η με 15 βαθμούς,7 νίκες και 1 ήττα,434-359.Ανέβηκε στην Β ΕΣΚΑΒΔΕ.

Τη σεζόν 2016-17 συμμετείχε στον πρώτο όμιλο της Α ΕΣΚΑΒΔΕ.Τερμάτισε πρώτη και αήττητη με 36 βαθμούς,1391-957, και προκρίθηκε στα play off.Στα play off τερμάτισε δεύτερη με 9 βαθμούς,3 νίκες και 3 ήττες,411-392.Η δεύτερη ομάδα συμμετείχε στον πρώτο όμιλο της Β ΕΣΚΑΒΔΕ.Τερμάτισε στην 5η θέση με 23 βαθμούς με 7 νίκες και 9 ήττες,928-955.

Το 2017,μετά από πρόταση της ΕΟΚ,σε αντικατάσταση του Αίολου Αστακού που αποχώρησε η ΓΕ Αγρινίου ανέβηκε στην Γ΄ Εθνική. Η ΓΕ Αγρινίου τερμάτισε στην 12η θέση με 5 νίκες και 19 ήττες,1474-1824 πόντους και 29 βαθμούς και υποβιβάστηκε στις τοπικές κατηγορίες.Η δεύτερη ομάδα συμμετείχε στον πρώτο όμιλο της Β΄ ΕΣΚΑΒΔΕ.Τερμάτισε στην 9η και τελευταία θέση με 3 νίκες,12 ήττες και 1 μηδενισμό,807-1095 πόντους και 17 βαθμούς.Υπήρξε αφαίρεση ενός βαθμού γιατί δεν κατέβηκε σε έναν αγώνα να αγωνιστεί.

 Πορεία σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2017-184Γ' Εθνική12 -5-19 - - - - - - -

 Υποδομές 
Την σεζόν 1995-96 η ομάδα παίδων βγήκε πρωταθλήτρια ΕΣΚΑΒΔΕ.

 Παραπομπές 

Πηγές

Αριστείδης Μπαρχαμπάς, Το Αγρίνιο κάποτε... Αθήνα: Ergo, 2003. ISBN 9789608720374.

 Εξωτερικοί σύνδεσμοι 

Επίσημος Δικτυακός τόπος της Γυμναστικής Εταιρείας Αγρινίου
Παρουσίαση της Γυμναστικής Εταιρείας Αγρινίου στην εφημερίδα "Νέα Εποχή" του Αγρινίου 
Παρουσίαση της Γυμναστικής Εταιρείας Αγρινίου στο agriniomemories.blogspot.com
Αναφορά του περιοδικού "Ρίζα" στους Πολιτιστικούς Φορείς της πόλης του Αγρινίου

Κατηγορία:Αθλητικοί σύλλογοι Αιτωλοακαρνανίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι ενόργανης γυμναστικής
Κατηγορία:Ελληνικοί σύλλογοι ρυθμικής γυμναστικής
Κατηγορία:Ελληνικοί σκακιστικοί σύλλογοι
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ιδρύσεις αθλητικών συλλόγων το 1948
Κατηγορία:Ιδρύσεις ομάδων καλαθοσφαίρισης σε άγνωστο έτος